e-mail avís legal

Qui Som

Què fem

Notícies

Enllaços d'interès

Col·legis

Normativa

Publicacions

Contactar

Què fem:

Feu clic en les següents categories per ampliar-ne el seu
contingut:

Funcions

Taules Consultives

Grups de treball

FUNCIONS:

Les funcions més rellevants del Consell de Col·legis d'Enginyers Tècnics
Industrials de Catalunya són:

- Exercir la representació i la defensa generals de la professió i la
coordinació dels col·legis professionals que l'integren.

- Aprovar un Codi deontològic únic aplicable a tots els col·legiats dels
Col·legis d'Enginyers Tècnics Industrials de Catalunya.

- Informar sobre els projectes normatius que hagin d'afectar directa o
indirectament a l'exercici professional o en matèries pròpies del contingut de
la professió.

- Fomentar, crear i organitzar institucions, serveis i activitats que, amb
relació a la professió d'enginyer tècnic industrial, tinguin per objecte la
formació professional, la promoció cultural, l'assistència social i sanitària,
la cooperació i el mutualisme, el foment de l'ocupació i altres actuacions
convenients, i establir els concerts o acords més adients en aquest sentit amb
l'administració i les institucions o entitats que correspongui.

- Vetllar pel prestigi de la professió de pèrit, d'enginyer tècnic industrial
així com de les noves titulacions de grau en l'àmbit industrial de la
enginyeria.

- Convocar i celebrar congressos, jornades, i qualsevol tipus d'actes
relacionats amb l'exercici de l'enginyeria a Catalunya.

- Portar un registre de sancions que afectin col·legiats dels col·legis
catalans.

- Impedir, pels mitjans legals adients, l'intrusisme i la clandestinitat en
l'exercici professional, sense perjudici de la iniciativa i competència de cada
col·legi.

- Impedir i perseguir la competència il·lícita i vetllar per la plena
efectivitat de les disposicions que regulen les incompatibilitats en l'exercici
de l'enginyeria tècnica industrial.

- Designar representants de l'enginyeria tècnica industrial per participar en
els consells i organismes consultius de l'administració.

- Relacionar-se amb el Departament de Justícia de la Generalitat de Catalunya
en tot el que fa referència als aspectes institucionals i corporatius, i amb
l'Administració del Estat, comunitats autònomes, administracions locals i la
Unió Europea en els aspectes que tinguin competència en la professió.
Tornar a l'inici
superior TAULES CONSULTIVES:

El Consell participa en diferents espais de diàleg i intercanvi entre el món
professional i les diferents administracions dels àmbits autonòmic, així com
també el món empresarial.

Entre aquests espais, hi ha les taules
consultives de compliment normatiu que són un marc permanent de trobada de
diferents institucions i entitats que permet compartir els coneixements tècnics
i l’experiència de totes les parts que hi participen en matèries com la
seguretat industrial i la seguretat contra incendis. D’aquesta manera, milloren
les relacions entre les institucions i entitats esmentades i s’hi manté una
col·laboració regular.

Pel que fa a les taules consultives, els àmbits de col·laboració són els
següents:

- l’anàlisi de les normes vigents en matèries de protecció contra incendis i
d’instal·lacions d’energia subjectes a reglament.

- l’estudi i la proposta de millores que es puguin incorporar als projectes
de disposicions generals sobre aquestes matèries.

- la formulació específica de propostes que ajudin a homogeneïtzar els
criteris d’aplicació de la normativa vigent, en el desenvolupament dels
projectes tècnics.

- la difusió dels documents que recullin els criteris consensuats de temes
concrets de les normatives de protecció contra incendis i d’instal·lacions
d’energia subjectes a reglament.

En aquestes taules hi participen tècnics de les diferents administracions
dels àmbits autonòmic, de les entitats col·laboradores de l’Administració, dels
col·lectius professionals dels àmbits de l’enginyeria i de l’arquitectura, així
com del món empresarial.

Per part del Consell hi participen membres dels
diferents col·legis d’enginyers tècnics de Catalunya.

Els integrants de les taules es reuneixen de forma periòdica, tenen una
secretaria rotativa que convoca les reunions amb el pla de treball corresponent.
Igualment redacta les actes i les distribueix entre els membres de la
taula.

Els temes per analitzar i debatre a les reunions són aportats per
tots els membres i la taula determina la prioritat del seu
tractament.

Les persones col·legiades que vulguin transmetre algun
comentari, suggeriment o incidència sobre aquests temes, poden fer-ho a través
del seu col·legi.

Taula per a la Interpretació de la Normativa de Seguretat Contra
Incendis:

La Taula per a la Interpretació de la Normativa de Seguretat Contra Incendis
(TINSCI) es va constituir a Barcelona el 6 de novembre de 2001 i està formada
per tècnics qualificats de les entitats següents:

- Col·legi d’Arquitectes de Catalunya
- Col·legi Oficial d’Enginyers
Industrials de Catalunya
- Consell de Col·legis d’Enginyers Tècnics
Industrials de Catalunya
- Direcció General d’Emergències i Seguretat Civil
de la Generalitat de Catalunya
- Servei de Prevenció, Extinció d’Incendis i
Salvament de l’ajuntament de Barcelona

L’objectiu d’aquesta Taula és homogeneïtzar els criteris d’aplicació de la
normativa vigent de protecció contra incendis per al desenvolupament dels
projectes tècnics.

La documentació consensuada per la Taula es pot
consultar al web del Departament d’Interior dedicat a la Prevenció d’incendis en edificis, locals públics i indústries:
Criteris d’aplicació de la normativa.

En aquest web, Prevenció d'incendis en edificis, locals públics i indústries,
també es pot accedir als apartats següents:
- Què és la prevenció?
(concepte)
- Compliment normatiu (legislació d’aplicació i accés als
documents legals)
- Avaluació d’activitats existents (informació sobre els
controls periòdics, el procediment d’adequació i consultes sobre aquest
procediment)
- Criteris d’aplicació de la normativa (documents de la TINSCI i
especificacions tècniques)
- Consultes (accés al servei de consultes del
Departament en aquest àmbit i a les llistes de les resoltes que s’hi hagin
publicat)

Taula Consultiva d’Interpretació de Normativa d’Instal·lacions
d’Energia:

El 22 de juliol de 2003, va tenir lloc la primera reunió de la Taula
Consultiva d’Interpretació de Normativa d’Instal·lacions d’Energia
(TC-IE).

Aquesta taula, que es reuneix periòdicament cada tres mesos,
està formada per representants de les entitats següents:

- Associació de Fabricants de Material Elèctric (AFME)
- Col·legi Oficial
d’Arquitectes de Catalunya
- Col·legi Oficial d’Enginyers Industrials de
Catalunya
- Consell de Col·legis d’Enginyers Tècnics Industrials de
Catalunya
- Direcció General d’Energia i Mines
- ECA, Entitat
Col·laboradora de l’Administració, SAU
- Federació Catalana d’Instal·ladors
(FERCA)
- ICICT, SA

L’objectiu principal de la TC-IE és debatre els problemes d’aplicació de les
normatives i protocols vigents a les instal·lacions d’energia (instal·lacions
elèctriques d’alta i baixa tensió, etc.) i proposar-ne solucions per facilitar
la tasca dels projectistes i donar-los a conèixer els protocols i les directrius
marcades des de l’Administració perquè les tinguin en compte en la redacció dels
projectes així com la dels tècnics de l’Administració i de les empreses
d’inspecció i control concessionàries de la Generalitat de Catalunya que
realitzen les inspeccions de les instal·lacions esmentades.

Un dels compromisos dels membres d’aquesta Taula és fer difusió dels
continguts i les conclusions que s’hi tracten entre els seus col·lectius
professionals: els col·legiats del COAC, dels col·legis d’enginyers tècnics
industrials que integren del Consell i del COEIC, el personal de les EIC, els de
les empreses instal·ladores i el de l’Administració autonòmica. Així mateix,
l’Administració procurarà donar format normatiu general als continguts i les
conclusions de la TC-IE en els supòsits en què ho consideri
convenient.

Les consultes tractades a la Taula i aprovades per la
Direcció General d’Energia i Mines es poden consultar al web dedicat als Criteris sobre l’aplicació del Reglament electrotècnic per a baixa
tensió.

Tornar a l'inici
superior
GRUPS DE
TREBALL:

Un altre espai de trobada, és el grup de treball de guions de continguts
mínims per a projectes d’instal·lacions industrials.

A Catalunya, per
legalitzar les instal·lacions industrials sotmeses als diferents reglaments de
seguretat s’han de realitzar una sèrie d’inspeccions i controls. Aquest procés,
que funciona des de fa temps, el fan les entitats ECA, SA i ICICT, SA.

L’any 2000, es va iniciar un procés de col·laboració en què hi participen el
Consell de Col·legis d’Enginyers Tècnics Industrial de Catalunya, a més del
Col·legi Oficial d'Enginyers Industrials de Catalunya i les entitats d’inspecció
i control esmentades. Aquesta col·laboració consisteix en una sèrie de trobades
periòdiques entre els representants i els interlocutors d’aquestes entitats amb
la intenció de millorar els processos d’inspecció sobre la seguretat que afecten
els projectes i les instal·lacions.

Una de les iniciatives sorgides d’aquestes reunions ha estat la d’elaborar
uns guions dels continguts mínims dels projectes d’instal·lacions industrials i,
d’aquesta manera, facilitar la feina dels professionals a l’hora de realitzar
els projectes. Els documents elaborats i aprovats es van publicant a l’apartat
de Publicacions.

Tornar a l'inici
superior

El Consell de Col·legis d’Enginyers Tècnics
Industrials de Catalunya està integrat pels membres següents: